2017ની વિધાનસભાની ચૂંટણીમાં ભાજપના નારાજ મત કોંગ્રેસ તરફ જવાને બદલે બાપુના પ્રાદેશીક પક્ષને મળે તેવી યોજના હતી, જોકે બાપુની રાજકીય દગાખોર તરીકેની જે છાપ છેલ્લાં ઘણા વખતથી ઊભી થઈ છે તેના કારણે ભાજપને તેનો ખાસ લાભ થયો નહીં, બાપુએ પોતે પ્રાદેશીક પક્ષ બનાવ્યો પણ પોતાના પુત્ર સહિત વફાદારોને ભાજપમાં મોકલી આપ્યા હતા. એક વખત રાજકારણમાં દાખલ થયેલી વ્યકિતની સત્તા અને સંપત્તીની ભુખ ક્યારેય ઓછી થતી નથી. તેમાં શંકરસિંહ પણ બાકાત નથી, જાહેરમાં ભાજપને ભાંડતા શંકરસિંહ બાપુ ખાનગીમાં અમિત શાહ અને નરેન્દ્ર મોદી સાથે લાઈન ઉપર હતા તે વાત હવે તમામ મોટા નેતાઓ જાણે છે, પરંતુ સામાન્ય પ્રજા આ તમામ વાતોથી અજાણ હોય છે.